NCIS (TV serija)
NCIS je američka kriminalistička TV serija koja se od 2003. godine originalno emitira na programu mreže CBS. Radnja prikazuje aktivnosti fiktivne grupe agenata Mornaričke kriminalističke istražne službe (NCIS) u čijoj su nadležnosti istrage zločina nad pripadnicima američke ratne mornarice i marinaca.

NCIS je stvorio producent Donald P. Bellisario kao spinoff svoje ranije i popularne TV-serije JAG. Sama NCIS je dobila ogranke pod naslovima NCIS: Los Angeles i NCIS: New Orleans.

U Hrvatskoj se prikazivala pod naslovom NCIS, a u Srbiji pod naslovom MZIS ili Mornarički istražitelji.

Opis 

Ekipu vodi nadzorni specijalni agent Leroj Džetro Gibs i u njoj su specijalni agent Kejtlin Tod (sezone 1-2), bivša agentkinja tajne službe koju je vrbovao Gibs nakon saradnje u toku istrage u predsedničkom avionu; Entoni DiNozo (sezone 1-13), bivši detektiv odeljenja za ubistva u Baltimoru; Timoti MekGi (sezone 2- ), specijalista za informatiku; Ziva David (sezone 3-11), bivša agentkinja Mosada; Elenor Bišop (sezone 11- ), bivši analitičar iz NSA; Nikolas Tores (sezone 14- ), bivši tajni agent; Aleksandra Kvin (sezona 14), bivša terenska agentkinja i Žaklin Sloun (sezona 15), delotvorni psihijatar. Ekipi pomažu forenzički naučnik Ebigejl Šuto, medicinski veštak dr. Donald Malard i njegov pomoćnik Džejms Palmer (sezone 1- ) i agent MI6 Klejton Rivs (sezone 14- ). Kao i njihovi saradnici agenti, Ebi, Daki i Džimi rade pod budnim okom direktora MZIS-a Dženifer Šepard (sezone 3-5) i Leona Vensa (sezone 6- ), bivšeg pomoćnika direktora.

Likovi

Glavni 

Mark Harmon kao Leroj Džetro Gibs, Nadzorni specijalni agent MZIS-a i bivši vojni narednik
Sasha Alexander kao Kejtlin Tod, Specijalni agnet MZIS-a i bivši agent Tajne službe (sezone 1-2)
Michael Weatherly kao Entoni DiNozo ml., Stariji terenski agent MZIS-a i bivši detektiv (sezone 1-13)
Pauley Perrette kao Ebigejl Šuto, forenzički specijalista dodeljen MZIS-u (sezone 1-15)
David McCallum kao dr. Donald Malard; Glavni medicinski veštak u MZIS-u
Sean Murray kao Timoti MekGi, Specijalni agent MZIS-a (sezone 2- )
Cote de Pablo kao Ziva David, Specijalni agent MZIS-a i bivši oficir Mosada (sezone 3-11)
Lauren Holly kao Dženifer Šepard, direktor MZIS-a (sezone 3-5)
Rocky Carroll kao Leon Vens, direktor MZIS-a i bivši pomoćnik direktora MZIS-a (sezone 6- )
Brian Dietzen kao Džejms Palmer, pomoćnik medicinskog veštaka (sezone 10- )
Emily Wickersham kao Elenor Bišop, Specijalni agent MZIS-a i bivši analitičar NSA (sezone 11- )
Wilmer Walderrama kao Nikolas Tores, terenski agent MZIS-a (sezone 14- )
Jennifer Esposito kao Aleksandra Kvin, agent MZIS-a (sezona 14)
Duane Henry kao Klejton Rivs, viši službenik MI6 (sezone 14-15)
Maria Bello kao Žaklin Sloun, delotvorni psihijatar (sezona 15- )
Diona Reasonover kao Kasi Hajns, forenzički specijalista dodeljen MZIS-u (sezona 16)

Epizodni 

Alan Dale kao Tomas Morou, Direktor MZIS-a (sezone 1-3, 10-13)
Joe Spano kao Tobijas Fornel, Stariji specijalni agent FBI-ja
Muse Watson kao Majk Frenks, Gibsov mentor iz MZIS-a (sezone 3-12, 15)

Epizode

Ukrštanja

JAG 
Epizode Nešto je u vazduhu, Odmetnik i Mračne tajne: Poručnik Bad Roberts se pojavljuje.
Epizoda Proklet da si: Kontraadmiral u penziji Albert Džetro Čedžvigen se pojavljuje.

NCIS: New Orleans 
Epizoda Sestrinski grad (1. deo): Prajd, LaSejl, Meredit i Sonja pomažu ekipi iz Vašingtona u istrazi.
Epizoda Pandorina kutija (1. deo): Prajd i LaSejl pomažu ekipi iz Vašingtona.

Uvod 
 Epizode Ledena kraljica (1. deo) i Otapanje (2. deo): Ekipa MZIS-a istražuje smrt poručnika Loren Singer i ispada da je Harmon Rab glavni osumnjičeni.

Ogranci

NCIS: Los Angeles 
Iz epizoda "Legenda (1. deo)" i "Legenda (2. deo)" u šestoj sezoni nastala je serija "NCIS: Los Angeles".

NCIS: New Orleans 
Iz epizoda "Grad polumeseca (1. deo)" i "Grad polumeseca (2. deo)" u jedanaestoj sezoni nastala je serija "NCIS: New Orleans".

Produkcija

Ime 
Pre nego što je počela prva sezona, reklame na kanalu CBS su nazivale seriju "Mornarička ZIS". U vreme kada je emitovana prva epizoda, MZIS je emitovan pod nazivom "Mornaričko ZIS", a isto ime je zadržano u celoj prvoj sezoni. Pošto je slovo "M" bilo početno slovo od reči "Mornaričko", ime "Mornaričko ZIS" je skraćeno u "MZIS". Odluka od korišćenju ovog imena je doneo direktno CBS, zbog primadbi Bellisarija u nameri da:

Privuče nove gledaoce (pogotovo one koji su gledali JAG), koji ne znaju za MZIS.
Zbog sličnosti sa ostalim serijama koje imaju sličan naziv (kao što su Mesto zločina (CSI) i njeni ogranci). Originalni naziv su neki ljudi pogrešno oslovljavali sa "Mornaričko CSI".

Crno-bele scene 
Od 2. epizode 2. sezone, "NN poručnica" i nadalje, serija je počela da prikazuje dvo-sekundne crno-bele klipove. Ovi klipovi su prikazivani na početku ili kraju segmenta tokom prve ili poslednje dve sekunde segmenta ili između reklama. U prvoj epizodi 3. sezone, "Ubiti Arija -I deo-", prikazan je i dvo-sekundni crno-beli klip koji se zamrzava na kraju epizode.

Izvori

Napomene

Vanjske veze

 
 
 
 
 
 NCIS na TV Tropes

 
Američke TV-serije
Kriminalističke TV-serije